Last saved by: Takácsová Katarína

OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 2 Pv 192/15/4402-5	Levice 21.11.2016 
EEČ: 2-31-102-2016
U Z N E S E N I E
Trestná vec:	obv. XXXXX
Trestný čin:	prečin: poškodzovanie veriteľa podľa § 239 odsek 1 písmeno a Trestného zákona
Rozhodol: 	prokurátorka Okresnej prokuratúry Levice
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorá je trestne stíhaná pre trestný čin:
-	prečin: poškodzovanie veriteľa podľa § 239 odsek 1 písmeno a Trestného zákona
štádium: pokus
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.10.2015, spisová značka 2 Pv 192/15/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
napriek tomu, že bola dňa 08. 10. 2014 riadne písomne vyrozumená súdnym exekútorom XXXXX, Exekútorský úrad Šaľa, pod č. k. 
EX 3504/2014 o tom, že je voči nej vedené exekučné konanie v prospech oprávneného PROFI CREDIT Slovakia, s. r. o., Pribinova  č. 25, XXXXX a že sa jej zakazuje akokoľvek nakladať so svojím majetkom, ktorý podlieha exekúcii, vykonala predaj svojho osobného motorového vozidla zn. XXXXX XXXXX XXXXX a dňa 08. 12. 2014 sa pokúsila na Okresnom dopravnom inšpektoráte Okresného riaditeľstva PZ XXXXX o odhlásenie tohto motorového vozidla na meno kupujúcej XXXXX
Uznesením prokurátora Okresnej prokuratúry XXXXX zo dňa 29.10.2015, spisová značka 2 Pv 192/15/4402, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Prokurátor okresnej prokuratúry v Leviciach uznesením sp. zn. 2 Pv 192/15/4402 zo dňa 29. 10. 2015 podľa § 216 odsek 1 Trestného poriadku podmienečne zastavil trestné stíhanie obvinenej XXXXX, stíhanej pre prečin poškodzovania veriteľa v štádiu pokusu podľa § 14 odsek 1, § 239 odsek 1 písmeno a/ Trestného zákona, ktorého sa dopustila na skutkovom základe uvedenom vo výrokovej časti tohto uznesenia.   
	Podľa § 216 odsek 2 Trestného poriadku obvinenej určil skúšobnú dobu v trvaní 12 mesiacov, ktorá začala plynúť od právoplatnosti uznesenia o podmienečnom zastavení trestného stíhania, t. j. od 09. 11. 2015 a uplynula 09. 11. 2016.  Po uplynutí skúšobnej doby boli na obvinenú vyžiadané aktuálne správy a charakteristiky, ako aj odpis registra trestov.
	Z jednotlivých správ vyplynulo, že obvinená XXXXX v súčasnosti nie je trestne stíhaná, v priebehu skúšobnej doby sa nedopustila žiadneho priestupku 
a nebola odsúdená za trestný čin. Zo správy z miesta trvalého bydliska obvinenej takisto nevyplývajú žiadne okolnosti nasvedčujúce tomu, že by sa počas skúšobnej doby správala nenáležite. Náhradu škody spoločnosť PROFI CREDIT Slovakia, 
s. r. o., XXXXX neuplatnila.
           Na základe uvedených skutočností je možné konštatovať, že obvinená XXXXX viedla v priebehu skúšobnej doby riadny život.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
 	Vzhľadom na uvedené skutočnosti, z ktorých vyplýva, že obvinená XXXXX splnila podmienky osvedčenia sa v skúšobnej dobe v zmysle § 217 odsek 1  Trestného poriadku, som rozhodla tak, ako je to uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Takácsová
prokurátorka